To je Enota 4- Poklic.
Element 2- Medosebne veščine.
Ključni elementi medosebnih veščin.
V tej animaciji bomo spoznali medosebne veščine,
kot so na primer komunikacijske veščine ali pozitiven odnos.
Te veščine potrebujemo v procesu ustvarjanja kakovostnih lažje razumljivih informacij.
V vsaki službi potrebujemo medosebne veščine.
Strokovnjak za lažje razumljive informacije
mora imeti te veščine zelo dobro razvite.
Ustvarjanje kakovostnih lažje razumljivih informacij
je kompleksen proces.
Vzame lahko veliko časa.
Zelo verjetno boste delali
z različnimi končnimi uporabniki in strokovnjaki.
Tu je nekaj medosebnih veščin,
ki vam bodo morda prišle prav.
POSLUŠANJE
Pozorno poslušanje je zelo pomembno.
Sogovorcu vedno dajte možnost, da zaključi svojo misel.
Odzovite se na njegove ali njene besede.
Povzemite.
Ponovite s svojimi besedami in se prepričajte,
da ste sogovornika resnično razumeli.
JASNO BESEDNO SPORAZUMEVANJE
Bodite odločni.
Bodite konkretni.
Postavljajte določena vprašanja.
Pri delu s testnimi bralci
se izogibajte vprašanjem,
na katera lahko odgovorijo z DA ali NE.
Prepričajte se, ali so vas razumeli.
Če je potrebno,
postavite dodatna vprašanja.
Za pomoč pri razlagi ali pomoč uporabnikom pri odgovorih
lahko uporabite vizualne pripomočke.
Ne pozabite poslušati in dati povratne informacije.
NEBESEDNO SPORAZUMEVANJE
Nebesedno sporazumevanje so vsa neizgovorjena in nenapisana sporočila,
ki jih pošljemo ali prejmemo.
Gre za govorico našega telesa,
zvoke, ki jih proizvajamo,
izraze na obrazu,
kretnje, bližino
in še veliko več.
Nekateri ljudje, s katerimi ali za katere boste delali,
morda ne bodo uporabljali veliko besed.
Zato je pomembno poznati
sestavine nebesednega sporazumevanja.
ASERTIVNOST
Asertivnost je stroga, močna beseda,
a mehak pojem.
Pomeni, da nismo niti pasivni niti agresivni.
Znamo sprejemati kompromise.
Poskrbimo, da so stvari pravične.
Zavzamemo se zase in za druge ljudi.
Se spomnite, ko smo govorili o jasnem sporazumevanju?
Če smo asertivni,
ljudje vedo, pri čem so.
Na koncu zmagamo vsi.
Lepo, ne?
TIMSKO DELO
Delati timsko pomeni delati skupaj.
Vsak član tima prispeva svoj del.
Če boste želeli delati kakovostne lažje razumljive informacije,
boste skoraj zagotovo morali delati z različnimi ljudmi.
Morali boste mrežiti.
Najdite ljudi, ki imajo potrebne veščine in znanje.
Poskrbite, da boste prepoznali potrebo po pomoči.
Ne oklevajte in zaprosite za pomoč.
Pomembno je, da prepoznate močne in šibke točke članov tima.
Če vam to uspe, boste lahko
ob pravem času delali s pravimi ljudmi.
Jasno opredelite vloge.
Bodite odkriti.
Pomembno je tudi mentorstvo.
Ljudje, s katerimi boste delali,
nimajo enakih znanj, veščin in izkušenj.
Dajte drugim ljudem zasluge.
Zahvalite se.
Prisluhnite njihovim pomislekom.
Prevzemite odgovornost za lastne napake.
Kot smo že omenili, si boste morali za lažje in učinkovitejše delo
ustvariti mrežo ljudi.
Testni bralci so vaši najboljši prijatelji.
Delali boste tudi z drugimi strokovnjaki.
Pomembno je, da ljudem, s katerimi delate,
pokažete spoštovanje in zaupanje.
REŠEVANJE IZZIVOV
Vsak strokovnjak se -tako kot vsak človek-
občasno sreča z izzivi.
Pomembno je, da znate izziv opredeliti,
ga analizirati,
najti možne rešitve
in eno izbrati.
Reševanje izzivov je tesno povezano z odločanjem.
Kaj lahko naredimo?
Kdo bo to naredil?
Kdaj bo to naredil in kako?
Za razvoj in piljenje veščin odločanja
obstaja veliko nasvetov.
Zato naj vas ne skrbi, če je to ena izmed vaših šibkejših točk.
POZITIVEN ODNOS
Vedno razmišljajte pozitivno.
Tako boste spodbudili ustvarjalni proces.
Navdahnili in motivirali boste druge ljudi.
Izboljšalo se bo sodelovanje.
Končni rezultat bo precej boljši.
Vaše lažje razumljive informacije bodo bolj kakovostne in uporabne.
HUMOR
Ne, nismo pozabili na humor.
Z ljudmi je veliko lažje delati z zdravo dozo humorja.
Ste vedeli, da lahko s pomočjo humorja
ljudje bolje razumemo stvari,
ki so težke za razumevanje?
In če vam rečemo, da lahko svoje delo
na ta način naredite zabavno?
To je to. Postanite najboljši in najbolj zabaven
strokovnjak za lažje razumljive informacije vseh časov!
Pred tem pa nam dovolite še minuto...
Sebe ne vidite kot ''ljudskega človeka''?
Menite, da niste dobri pri delu z ljudmi?
Nič hudega.
Medosebne veščine lahko vadite na različne načine.
Vaja dela mojstra.
Poskusite preživeti z ljudmi čim več časa.
Pridružite se skupini.
Lahko se celo udeležite delavnic v živo ali na spletu.
Vse, kar potrebujete, je želja po napredku.
Kakovostne lažje razumljive informacije, ki jih želite ustvarjati,
so za veliko ljudi izjemnega pomena.
Zato vam želimo veliko uspeha
in ''srečno pot''!
Scenarij je delo Zavoda RISA in RTV Slovenija.
Grafično oblikovanje in animacija sta delo Blaža Zajca.
Video je v letu 2021 izdelal RTV Slovenija.